Ons aardse koningskap is TYDELIK (Deel 27) | 4windkoinonia
← '….hierdie geslag sal sekerlik nie verbygaan voordat AL hierdie dinge gebeur het nie.'
Ons aardse koningskap is TYDELIK (Deel 28) →
Ons aardse koningskap is TYDELIK (Deel 27)
Posted on Augustus 18, 2017 by 4windkoinonia
.Koning Saul was die eerste koning van Israel en Hy was deur God aangestel nadat die volk vir 'n koning gevra het:
God het selfs Sy gees op tye oor Saul laat kom en selfs Saul se hart verander sodat hy kon profeteer:
1Sa 10:6-10 En die Gees van die HERE sal oor jou vaardig word, sodat jy saam met hulle sal profeteer en in 'n ander mens verander word. 7 En as hierdie tekens vir jou uitkom, doen dan wat jou hand vind om te doen, want God is met jou. 8 En jy moet voor my uit na Gilgal afgaan, en kyk, ek sal na jou afkom om brandoffers te offer, om dankoffers te slag; sewe dae lank moet jy wag, totdat ek by jou kom en jou bekend maak wat jy moet doen. 9 En net toe hy sy skouer draai om van Samuel af weg te gaan, het God sy hart verander, en al hierdie tekens het op dié dag uitgekom. 10 Nadat hulle daar by Gíbea gekom het, ontmoet hom meteens 'n groep profete, en die Gees van God het oor hom vaardig geword, sodat hy onder hulle geprofeteer het.
Maar Saul was nie God se ideale koning nie, want Saul is die tipe van ons eie aardse koning, die eerste Adam, wat God wel aanstel om slegs 'n beperkte tyd in ons lewens te heers todat die ware koning, die laaste Adam, kom:
Dawid was die tweede koning in die plek van Saul – Dawid was die tipe van die heerskappy van die "laaste Adam", Jesus Christus. Daarom het God Dawid genoem "'n man na my hart":
Hand 13:21-22 En van toe af het hulle 'n koning begeer, en God het aan hulle gegee Saul, die seun van Kis, 'n man uit die stam van Benjamin, veertig jaar lank. 22 En nadat Hy hom afgesit het, het Hy Dawid vir hulle verhef as koning, van wie Hy ook gesê en getuig het: Ek het Dawid, die seun van Isai, gevind, 'n man na my hart, wat al my welbehae sal doen.
Jesus is die ware geestelike koning na God se hart want Jesus alleen het die Vader in ALLES gehoorsaam en Hy het NET DIE VADER SE WOORDE gespreek – niks meer en niks minder nie:
Joh 12:49 Want Ek het nie uit Myself gespreek nie; maar die Vader wat My gestuur het, Hy het My 'n gebod gegee wat Ek moet sê en wat Ek moet spreek.
Joh 14:31 Maar dat die wêreld kan weet dat Ek die Vader liefhet en doen net soos die Vader My beveel het….
Heb 10:5-7 Daarom sê Hy, as Hy in die wêreld inkom: Slagoffer en spysoffer wou U nie hê nie, maar U het vir My 'n liggaam berei. 6 Brandoffers en sondoffers het U nie behaag nie. 7 Toe het Ek gesê: Kyk, Ek kom—in die boekrol is dit van My geskrywe—om u wil te doen, o God.
Die stryd tussen Saul en Dawid beeld vir ons uit die stryd in ons eie lewe tussen ons ou vleeslike Adam en die nuwe skepping in gees wat kom deur Jesus Christus….
Dieselfde stryd word reg in die begin uitgewys as deel van ons almal se groei tot die geestelike beeld van God – die stryd tussen die "kwaad" en die "goed":
Gen 2:16-17 En die HERE God het aan die mens bevel gegee en gesê: Van al die bome van die tuin mag jy vry eet, 17 maar van die boom van die kennis van goed en kwaad, daarvan mag jy nie eet nie; want die dag as jy daarvan eet, sal jy sekerlik sterwe.
Die feit dat die eerste Adam nie van die boom van die Lewe geëet het nie, is baie duidelik. Dit was nie 'n "boom" wat enige vleeslike persoon wil eet nie. Christus, die boom van die Lewe, word nie deur MENSE BEGEER NIE:
Om die waarheid te sê, alle vlees en bloed mens haat hierdie boom en sy vrygte:
Jes 53:3 Hy was verag en deur die mense verlaat, 'n man van smarte en bekend met krankheid; ja, soos een vir wie 'n mens sy gelaat verberg; Hy was verag en ons het Hom nie geag nie.
Is jy deel van "die mense" en die "ons?
Die stryd en die veragting van Christus deur ons eie aardse koning is dieselfde as die vyandskap tussen die saad van die slang en die saad van die vrou:
Dit is die vyandskap wat tussen die twee skeppings (tydelike aardse en die ewige hemelse) bestaan waardeur ons almal geneem word op die tyd soos God bepaal. Die stryd kom in baie simbole en tipes in die Skrifte voor. Hier is 'n paar. Die tipe van die ongelowige aardse mens word altyd eerste genoem want hy is ons eerste selfvervullende koning wat die tweede koning haat en wil doodmaak (1Kor 15:45-47):
Heb 11:4 Deur die geloof het Abel 'n beter offer aan God gebring as Kain, waardeur hy getuienis ontvang het dat hy regverdig was, omdat God oor sy gawes getuienis gegee het; en deur dieselfde geloof spreek hy nog nadat hy dood is.
1Jn 3:12 nie soos Kain wat uit die Bose was en sy broer doodgeslaan het nie. En waarom het hy hom doodgeslaan? Omdat sy werke boos was en dié van sy broer regverdig.
Jud 1:11 Wee hulle, want hulle het die weg van Kain bewandel en om loon hulleself in die verleiding van Bíleam gestort en in die verset van Korag omgekom.
Ismael en Isak:
Gen 16:15 En Hagar het vir Abram 'n seun gebaar; en Abram het sy seun wat Hagar gebaar het, Ismael genoem.
Gal 4:22-23 Want daar is geskrywe dat Abraham twee seuns gehad het, een uit die slavin en een uit die vrye. 23 Maar die een uit die slavin is gebore na die vlees, en die ander een uit die vrye deur die belofte.
Gal 4:29 maar soos destyds hy wat na die vlees gebore is, hom wat na die Gees was, vervolg het, so is dit nou ook.
Esau en Jakob:
Rom 9:10-13 En nie alleen dit nie, maar ook Rebekka was swanger uit een, naamlik Isak, ons vader. 11 Want toe die kinders nog nie gebore was en nog geen goed of kwaad gedoen het nie dat die voorneme van God volgens die verkiesing kon bly staan, nie uit die werke nie, maar uit Hom wat roep 12 is vir haar gesê: Die oudste sal die jongste dien. 13 Soos geskrywe is: Jakob het Ek liefgehad en Esau het Ek gehaat.
Ons almal leef deur albei hierdie skeppings op die tyd soos God bepaal. Die eerste (die aardse Adam) word inderdaad "weggevoer" of weggeneem om nie meer te heers op die aarde, terwyl die tweede (Christus en hulle wat Hy uitverkies (Joh 15:16) heerskappy ontvang. In Noag se dae was die ongelowiges weggeneem en die gehoorsames was bewaar om te heers op die aarde na die oordeel:
Mat 24:38-41 Want net soos hulle was in die dae voor die sondvloed toe hulle geëet en gedrink het, getrou en in die huwelik uitgegee het, tot op die dag dat Noag in die ark gegaan het, 39 en dit nie verstaan het voordat die sondvloed gekom en almal weggevoer het nie, so sal ook die koms van die Seun van die mens wees. 40 Dan sal daar twee op die land wees; die een word aangeneem en die ander word verlaat. 41 Twee vroue sal by die meul maal; die een word aangeneem en die ander word verlaat.
Luk 17:34-36 Ek sê vir julle: In daardie nag sal daar twee op een bed wees; die een sal aangeneem en die ander verlaat word. 35 Twee vroue sal saam maal; die een sal aangeneem en die ander verlaat word. 36 Twee sal op die land wees; die een sal aangeneem en die ander verlaat word.
Die regverdige en sagmoediges in Christus sal inderdaad die aarde beërwe – eers innerlik en dan uiterlik vir almal om te sien: